text: Marines posa en marxa accions per a fomentar la responsabilitat social entre la ciutadania - Noticias CAMP DE TURIA
  Marines posa en marxa accions per a fomentar la responsabilitat social entre la ciutadania
  L'Ajuntament de Marines, a través de la Diputació de València, ha posat en marxa accions per a fomentar la responsabilitat social entre la ciutadania.
  En aquest projecte s'han realitzat 3 activitats relacionades amb la responsabilitat social. La primera d'elles denominada "Eduquem amb la Responsabilitat", va consistir en una dinàmica participativa dirigida a xiquets i xiquetes que a través d'un tauler humà han aprofundit en el consum responsable.
  La segona activitat s'ha denominat "Per la meua, per la teua, per Marines, Reciclem!", que s'ha basat en la compra de botelles d'alumini i repartiment entre la població de Marines per a evitar les botelles de plàstic.
  Finalment, la tercera activitat denominada "Fent la compra amb sostenibilitat", servirà per a repartir bosses de roba pels diferents comerços de la població, d'aquesta manera les persones consumidores no utilitzaran bosses de plàstic.
  Els objectius principals de les tres activitats són inculcar valors de responsabilitat, prendre consciència del rol de ciutadà i la cura dels recursos i del medi ambient, afavorir l'ús de botelles reutilitzables per a reduir el consum d'aigua embotellada en plàstic i la reducció de les bosses de plàstic per a implantar l'ús de les bosses de roba reutilitzables.